text: Regentparret i Salmernes Hus
  29 juli 2010 kl. 14.55
  Regentparret besøgte Taarnborg i Puggaardsgade i Ribe - tæt på domkirken. Her beode salmedigteren Brorson. Et projekt, som er indledt i år, skal lede frem til markering af 250-året for hans død i 2014.
  Projekt "Salmarnes Hus" sætter fokus på den danske salme som fælleseje i kulturel forstand. Frem til 2014 skal projektet stå bag en række bogudgivelser og arrangementer. I forbindelse med regentparrets besøg i dag åbnes en udstilling med værker af  kunstneren Peter Brandes.
  
  Ribes Latinerkvarter
  Taarnborg med sin massive masse af røde sten, kamtakkede gavle og sit karakteristiske trappetårn ligger i Ribes latinerkvarter, som også huser Ribe Katedralskole og stiftamtmandsgården. 
  Foruden Hans Adolf Brorson har her boet en række personer og slægter, der har haft stor betydning for Vestslesvigs og Danmarks historie.
  